מוחק
קטגוריות: ש_ס / יב שבת / מלאכות שהיה והטמנה / הרב מאיר קאופמן / מהדורא קמא

בס"ד ג' כסליו ס"ט

**מוחק**

א]עיין מהדו"ק שהארכנו בגדר מלאכת מוחק והנה דעת החיי אדם דבאמת יסוד הדין הוא מחיקה ולא משנה אם מוחק כתב או דיו ותמיד אם זה תיקון חייב ולכן אסור למחוק שחרורית שעל ידו מחמת הקדירה וע"ש שתמהנו למה זה לא דאוריתא ושמעתי לבאר שזה משאצל"ג וקיי"ל כר"שוכמו שהערנו שם והנה המנהג להקל בזה וצ"ע הטעם

והנה דעת הפמ"ג משמע שאיכא שני סוגי מלאכות א.מחיקת אותיות שבזה חייב אפילו אם זה לא ע"מ לכתוב ב. הכשרת מקום לכתיבה וביאר בזה נפק"מ א. לעניין מוחק כתב שאינו של קימא שאם באים לדון מצד מחיקת כתב אין זה חשוב ובזה איירי הרמב"ם אמנם אם נטף שעוה על הקלף שהוי בגדר אינו של קיימא כה"ג אם יש בזה הכשר כתיבה חייב [והיה מקום לומר שזה סברא באינו של קימא שלא חסר בחשיבות אלא של כתב ולא בתור טישטוש דיו] ב.ע"ש לעניין נפל שעוה על מקום פנוי ומוחקו כדי לכתוב חייב אבל אם נפל על כתב לא הוי ע"מ לכתוב אפילו שזה תיקון והנה עדיין צ"ב הרי זה כמו לכתוב שיהיה האותיות וצ"ל שס"ל דוקא יצירה של כתיבה שזה חשוב ולא כתב שכבר נמצא ורק שלא ניתן לקראותו

והנה בדבריו שם מבואר עוד שגם אם משחיר נייר כדי לכתוב בלבן או שמלבין נייר לכתוב בשחור חייב שיש כאן הכשר הכתיבה ומשמע שגם אם זה לא בצורה של מחיקה וזה וודאי חידוש שהרי המלאכה היא פעולת מחיקה ולא שיש כאן שני יצרות נפרדות א. מחיקת כתב ב. הכשר מקום לכתיבה וצע"ג ובעיקר דבריו שלא צריך מעשה מחיקה כך משמע בפסקי הרי"ד שכתב שכיון שחייבים על דיו ה"ה על שמן וטיט וכדו' ודברים אלו לכאורא וודאי שאין להם שם כתב שיחשב שמוחק כאן כתב

אמנם בפשוטו וודאי שהמלאכה היא מחיקה אלא שאיכא שני אופנים של מחיקה או שמוחק תוכן או שמכשיר לכתיבה וצ"ע למה דוקא כך ועיין מהדו"ק שביארנו שיתכן שזה סברא להגדיר המעשה כמחיקה ולא כנקיון שזה או ע"י ביטול הכתב או שזה במטרה להכשר כתיבה שאז זה מקבל שם מחיקה ולא נקיון המקום

ואפש"ל בלשון אחר שמצאנו הרבה מלאכות שבלי שמתכוין עליהם אין זה נחשב שנוצר כאן משהו כגון קוטם קיסם שאם זה לא לחצוץ שניו פטור ואם לחצוץ שניו חייב חטאת ומבואר שרק ע"י מחשבתו זה יצירה חשובה ויתכן שגם במקום שזה כוונתו אבל מחיקה שזה פעולה של קלקול אין לזה חשיבות של יצירה אלא אם ביטל חפצא של כתב ובזה עצמו יש תיקון או שהתוצאה של המעשה זה הכשרת המקום לכתיבה שאז המחיקה הוא מעשה חשוב ודוקא תיקון זה נתחדש שנותן לו שם של פעולה חשובה וחזינן ברא"ש שגם כשרצה לפטור דיו חייב במוחק אות חזינן שיש בזה חשיבות מיוחדת

והנה כתב המאירי במוחק אות אחת ויש במקומה לכתוב שנים או במוחק דיו שהקובע לא שני אותיות שדעתו לכתוב אלא הקובע אות בינונית וכן הוא במנח"ח וגם אם דעתו לכתוב אותיות קטנות הוא לא יתחייב וצ"ע א"כ למה במוחק שתי אותיות השיעור ע"מ לכתוב שני אותיות ולא מקום בינוני וכנ"ל וצ"ל שכיון שיש כאן קילקול של כתיבה אין לזה שם תיקון אלא אם יעשה כתיבה כמותה והנה הניחא לקולא שלא יעזור שרוצה לעשות אות גדולה אמנם צ"ע למה חייב ברוצה לעשות שני אותיות קטנות וצ"ל שעד כמה שיש כאן חפצא של ביטול אותיות שזה דבר חשוב כה"ג מספיק שיחשב תיקון כיון שרוצה לכתוב שני אותיות

ועיין לשון הר"מ שלענין מוחק כתב ע"מ לכתוב שני אותיות ולעניין מוחק אות או דיו כתב מקום לכתוב שני אותיות והביאור כנ"ל

והנה לשון הר"מ שרושם כיון שזה תולדה לכן חייבים מצד מוחק ע"מ לתקן וצ"ע שבמחיקת דיו לא כתב שזה תולדה ואם נימא כנ"ל שבמוחק כתב כאן לא צריך אותיות בינוניות א"ש ולפמ"ג וודאי א"ש

והנה דנו האחרונים לעניין מחיקת צבע ולכאורא תלוי בשני ההבנות הנ"ל שעד כמה דנימא שמה שחרורית קדירה מותר כי זה נקיון לכאורא עד כמה שמוחק פעולת צביעה יתכן מאוד שיש לזה שם מחיקה אבל אם נימא שזה סברא שאין כאן יצירה חשובה שנתחדש שהוי מלאכה א"כ לא מצאנו אלא על מחיקת אותיות שזה וודאי יותר חשוב ממחיקת צביעה וצ"ע בכ"ז

ב] והנה ברש"י אומר שחייב ע"מ לכתוב כי כך היה במשכן וצ"ע שמבואר בדבריו בכמה דוכתי שזה רק כדי שלא יהיה מקלקל וכן בר"ן שהביא ראיה לחק תוכות ממוחק ע"מ לכתוב משמע שהמלאכה זה ההכשר לכתיבה ומאידך כתב ע"ג. שהמטרה שזה לא יהיה מקלקל ולנ"ל יתכן שבמקום שמוחק כתב כה"ג זה רק חיסרון של מקלקל אמנם במוחק אות גדולה או דיו כה"ג זה מצד הכשר כתיבה אמנם זה דוחק בדבריהם שדיברו על שני דברים

ובפשוטו צ"ל שזה פשיטא שהמלאכה זה המחיקה ועד כמה שחייבים על מקלקל היו חייבים על מה שביטל אותיות או תפירה אמנם עד כמה שמקלקל פטור ונתחדש שצריך תיקון מסוים דומיא דמשכן שזה ע"מ לתפור או לכתוב וכל זה כשהפעולה עצמה היא קלקול אבל אם היא עצמה תיקון כגון בשטר חוב יהיה חייב דכל הלימוד במקום שזה קלקול וזה מלאכה מצד תיקון שיעשה ע"י פעולה נוספת

ג] בירושלמי מבואר שמוסיף דיו על ר' ועושהו ד' הוי מוחק והנה לא היה כאן מעשה מחיקה וחזינן שכל שעושה פעולה שגורמת שלא יהיה כאן המראה הקודם הוי מוחק והוי ע"מ לכתוב כי מציאות מחיקה זו מכשירה להיות כאן אות אחרת ולכאורא אין זה ראיה שמחיקה זה ביטול האות ולא הכשר לכתיבה